**Kelly Brianne Clarkson** (\* 24. apríl 1982, Fort Worth, Texas, USA) je americká speváčka-skladateľka a herečka.a televízna moderátorka. Do povedomia sa dostala ako víťazka prvej série speváckej sútaže *American Idol*. Je držiteľkou troch cien Grammy a 15 nominácii.

Životopis
---------

V roku 2002 sa stala známou ako víťazka prvej série šou *American Idol* a stala sa „The Original American Idol". Jej debutový singel „A Moment Like This" sa dostal na vrchol rebríčka *Billboard* Hot 100. V nasledujúcom roku sa stala druhou v súťaži *World Idol*. Jej debutový album, *Thankful* (2003) bol certifikovaný dvomi platinovými platňami a predalo sa viac ako 4,5 milióna jeho kópií po celom svete. Hlavný singel z tohto albumu, „Miss Independent", sa sta medzinárodným hitom a Kelly za neho získala nomináciu na cenu Grammy.

Svojmu druhému štúdiovému albumu s názvom *Breakaway* (2004) dodala rockovejší zvuk. Ten bol certifikovaný šiestimi platinovými platňami a predalo sa ho viac ako 15 miliónov kópií po celom svete. Kelly zaň získala dve ceny Grammy, vrátane jednej za hitový singel „Since U Been Gone". Nad svojím tretím štúdiovým album, *My December* (2007) prevzala celkovú kreatívnu réžiu. Hlavný singel z tohto albumu, „Never Again", sa dostal do prvej desiatky rebríčka *Billboard* Hot 100. Jej štvrtý štúdiový album s názvom *All I Ever Wanted* (2009) sa stal komerčne úspešný. Bol z neho vydaný medzinárodný hit „My Life Would Suck Without You", ktorý zaznamenal najväčší skok v histórii rebríčka *Billboard* Hot 100, kedy dňa 7. februára 2009 skočil z 97. miesta na 1. miesto.

Jej piaty štúdiový album s názvom *Stronger* (2011) sa stal úspešným vďaka hitom „Mr. Know It All" a „Stronger (What Doesn't Kill You)", ktorý sa stal jedným z najpredávanejších singlov všetkých čias. Album vyhral cenu Grammy v kategórii Najlepší popový vokálny album, čím sa Kelly stala prvou, ktorá získala dve ceny v tejto kategórii. V roku 2012 vydala album *Greatest Hits – Chapter One*, z ktorého hlavný singel, „Catch My Breath", dosiahol predaj 11 miliónov kusov. Jej šiesty a zároveň prvý Vianočný album s názvom *Wrapped in Red* bol vydaný v roku 2013 a certifikovaný platinovou platňou. V roku 2015 vydala svoj siedmy štúdiový album, *Piece by Piece*, ktorý debutoval na prvom mieste v rebríčku *Billboard* 200, a tým sa stal jej tretím albumom s číslom jeden v Spojených Štátoch.

Celosvetovo predala Kelly Clarkson viac ako 20 miliónov albumov. Počas svojej kariéry vydala 91 singlov, ktoré dosiahli 1. miesto v rebríčkoch *Billboardu*. V roku 2012 ju stanica VH1 zaradila na 19. miesto vo svojom zozname 100 Greatest Women in Music. V roku 2013 ju Joel Whitburn zaradil na 105. miesto v zozname Top 500 Artist of All Time.

Vo februári 2022 podala žiadosť o zmenu mena z Kelly Brianne Clarkson na Kelly Brianne, oficiálne sa vzdávajúc svojho priezviska.

Diskografia
-----------

* *Thankful* (2003)
* *Breakaway* (2004)
* *My December* (2007)
* *All I Ever Wanted* (2009)
* *Stronger* (2011)
* *Wrapped in Red* (2013)
* *Piece by Piece* (2015)

Referencie
----------

1. ↑   Monitor. *Entertainment Weekly*, 19. marec 2013, s. 31.
2. ↑   www.grammy.com, [cit. 2022-02-02]. Dostupné online.
3. ↑   'American Idol' Phillip Phillips' 'Home' Scores Huge Debut. *MTV* (Viacom Media Networks), 31. máj 2012. Dostupné online.
4. ↑   Kelly Clarkson Drives 'Stronger' to Hot 100 Summit. *Billboard* (Prometheus Global Media), 8. február 2012. Dostupné online.
5. ↑  MAPES, Jillian. Kelly Clarkson's 5 Outrageous Quotes Cut From Her 'Unplugged' Special. *The Hollywood Reporter* (Prometheus Global Media), 17. november 2011. Dostupné online.
6. ↑   *Stephen Ferrera Appointed Executive Vice President, A&R, Island And Mercury Records* [online]. Universalmusic.com, [cit. 2013-11-09]. Dostupné online.
7. ↑   Kelly Clarkson "Stronger" Single Surpasses 4 Million Downloads. *Mjsbigblog*, 3. január 2012. Dostupné online. [nefunkčný odkaz]
8. ↑   *PERFECT STORM MUSIC GROUP CONTINUES GREAT SUCCESS WITH KELLY CLARKSON'S STRONGER*
(WHAT DOESN'T KILL YOU) *[online]. 2013. Dostupné online.*
9. ↑   *The Associated Press: Grammy Awards voters spread the love all around* [online]. Google.com, [cit. 2013-02-13]. Dostupné online.
10. ↑   *The Chrysalis – Kelly Clarkson makes history by winning Best Pop Vocal Album of the Year twice!* [online]. Thechrysalis.tumblr.com, [cit. 2013-02-13]. Dostupné online. Archivované 2013-10-19 z originálu.
11. ↑   *USA Today*. Dostupné online.
12. ↑   Maroon 5 To Headline 2013 Honda Civic Tour With Special Guest Kelly Clarkson. *PR Newswire*, 1. apríl 2013. Dostupné online.
13. ↑   *Kelly Clarkson – Press Releases* [online]. The Official RCA Records Press Site. Dostupné online.
14. ↑  BRONSON, Fred. 'American Idol' on the Charts: Kelly Clarkson's 'Underneath the Tree' Scores Double No. 1. *hollywoodreporter.com*, 7. december 2013. Dostupné online.
15. ↑  GRAHAM, Mark. VH1's 100 Greatest Women In Music. *VH1*, 2012. Dostupné online.
16. ↑  BRONSON, Fred. 'American Idol' on the Charts: Kelly, Carrie, Daughtry Among Top Artists of All Time. *The Hollywood Reporter*. Dostupné online.
17. ↑  BURKE, Minyvonne; DASRATH, Diana. *Kelly Clarkson files petition to change name to 'Kelly Brianne' amid divorce battle* [online]. NBC News, 2022-02-19, [cit. 2022-02-22]. Dostupné online. (po anglicky)

Iné projekty
------------

Commons
* Spolupracuj na Commons Commons ponúka multimediálne súbory na tému **Kelly Clarksonová**

Externé odkazy
--------------

* Oficiálna webstránka
* Kelly Clarksonová na Allmusic
* Kelly Clarkson v Internet Movie Database (po anglicky)

Zdroj
-----

*Tento článok je čiastočný alebo úplný preklad článku Kelly Clarkson na anglickej Wikipédii (číslo revízie nebolo určené).*

Autoritné údaje: * BnF: 14642113p
* GND: 135327601
* ISNI: 0000 0001 1437 0895
* LCCN: n2002041300
* NK ČR: xx0043602
* VIAF: 5188462
* WorldCat: lccn-n2002041300